[ca] En el present document s'estudia la situació energètica a les Terres de l'Ebre - regió situada al sud de Catalunya- mitjançant una anàlisi del consum i la producció energètica, amb l'objectiu d'elaborar un balanç energètic. Per a la valoració del consum, s'ha estudiat la despesa energètica - prenent com a referència l'individu- en els aspectes més bàsics, identificant els següents temes: el transport, l'alimentació i l'habitatge. Per fer l'avaluació de la producció, s'ha comptabilitzat tota la generació d'energia elèctrica aportada per les centrals elèctriques del territori. Tots els resultats obtinguts s'han expressat amb les mateixes unitats (energia per dia i persona [kWh/d · p]), amb el propòsit de poder comparar i avaluar els diferents apartats, indiferentment de la temàtica. El balanç energètic a les Terres de l'Ebre ha resultat negatiu, amb un consum de 47,05 kWh/d · p i una producció de 21,67 kWh/d · p. Davant d'aquest resultat, s'han plantejat un conjunt d'accions per intentar assolir l'autosuficiència energètica de la regió, amb una data límit fixada per al 2040. D'una banda, s'ha proposat reduir el consum d'energia en els sectors del transport i l'habitatge -s'ha comprovat que són els més sol·licitants- amb la finalitat d'arribar als 40,65 kWh/d · p. D'altra banda, s'ha plantejat augmentar la generació d'energia solar i eòlica, elevant la producció fins als 34,52 kWh/d · p. Aquest treball s'ha realitzat aprofitant de la millor manera el temps i els recursos disponibles. Com en tot treball de recerca, hagués estat possible millorar els seus continguts disposant de més temps i tenint accés a més recursos estadístics i/o bibliogràfics per a aconseguir comptabilitzar numèricament totes les propostes i proposar els camins més adients per tal que les Terres de l'Ebre, puguin assolir l'autosuficiència energètica en el termini especificat. Tanmateix, és la intenció d'aquest treball i el de l'autor, haver pogut establir les primeres passes per a assolir-la.

[en] The present document studies the energy situation on Terres de l'Ebre, a region in southern Catalonia, through an analysis of energy consumption and production, with the aim of drawing up an energy balance sheet. For the evaluation of consumption, energy expenditure has been studied, taking the individual as a reference, in the most basic aspects, identifying the following areas: transport, food and housing. In order to evaluate production, all the electricity generated by the territory's power stations was taken into account. All the results obtained were expressed in the same units (energy per day and person [kWh/d · p]), in order to be able to compare and evaluate the different sections, regardless of the background. Terres de l'Ebre's energy balance has been negative, with a consumption of 47,05 kWh/d · p and a production of 21,67 kWh/d · p. In view of this result, a series of actions have been proposed to try to achieve energy self-sufficiency in the region, with a deadline set on 2040. On the one hand, it has been proposed to reduce energy consumption in the transport and housing sectors, which have been found to be the most demanding, with the aim of reaching 40,65 kWh/d · p. On the other hand, it has been proposed to increase the generation of solar and wind energy, raising the production to 34,52 kWh/d · p. This work has been carried out making the best use of the time and resources available. As in all research work, it would have been possible to improve its contents with more time and access to more statistical and/or bibliographic sources to be able to numerically count all the proposals and propose the most appropriate ways for Terres de l'Ebre, to achieve energy self-sufficiency within the specified timeframe. Even so, it is the intention of this work and that of the author to have been able to establish the first steps to achieve it.